g)nízkoemisná vodná doprava.

7.MONITOROVANIE A PREHODNOCOVANIE

a)Sekretariát každoročne podáva správu o vykonávaní tohto sektorového dohovoru. V tejto správe sa zdokumentujú výsledky akéhokoľvek rokovacieho postupu podľa článku 45 dohody. Správa bude obsahovať zhrnutie na zverejnenie.

b)Účastníci pravidelne prehodnocujú rozsah pôsobnosti tohto sektorového dohovoru a jeho ostatné ustanovenia. V záujme väčšej istoty sa uskutoční prehodnotenie do konca roku 2028 alebo po 50 transakciách v rámci CCSU, podľa toho, čo nastane skôr. Toto prehodnotenie bude vychádzať zo súboru skúseností získaných z procesu oznamovania, ako aj z posúdenia trhových podmienok pre klimatické technológie.

DODATOK I: KRITÉRIÁ OPRÁVNENOSTI PRE PROJEKTY V OBLASTI ZMIERŇOVANIA ZMENY KLÍMY

Kategória a typ projektov Definícia Odôvodnenie Normy Osobitné podmienky

KATEGÓRIA PROJEKTOV A: Environmentálne udržateľná výroba elektriny [Zahŕňa presný obsah súčasného článku 1 a dodatku I, ako aj výrobu elektriny z vodíka.]

TYP 1: Projekty v oblasti energie z obnoviteľných zdrojov a ich energetická účinnosť Rozsah pôsobnosti súčasného článku 1 a dodatku I. Nepredpokladáme, že by sa pole „Vymedzenie pojmov“ dodatku I iba skopírovalo, pretože samotné vymedzenie oprávnených projektov je uvedené v článku 1, pokiaľ však ide o podstatu, navrhujeme, aby sa tu zohľadnil rozsah pôsobnosti súčasného článku 1 a dodatku I bez zmeny podstaty (t. j. žiadna norma, neuvádza sa) a potrebné formálne textové úpravy.

TYP 2: Výroba elektriny z plynných a kvapalných palív z obnoviteľných zdrojov vrátane čistého vodíka Výstavba a prevádzka zariadení na výrobu elektriny, v ktorých sa elektrina vyrába pomocou plynných a kvapalných palív z obnoviteľných zdrojov vrátane čistého vodíka. Výroba elektriny s nízkymi emisiami skleníkových plynov Emisie skleníkových plynov počas životného cyklu v prípade výroby elektriny sú nižšie ako 100 gCO2e/kWh. Emisie skleníkových plynov počas životného cyklu by sa mali vypočítať na základe údajov o konkrétnych projektoch podľa noriem ISO 14067:2018 alebo ISO 14064-1:2018 a mala by ich overiť tretia strana. Buď sa pri výstavbe nainštaluje meracie zariadenie na monitorovanie fyzických emisií, napríklad úniku metánu, alebo sa zavedie program zisťovania únikov a ich opravy; alebo sa pri prevádzke oznamuje fyzické meranie emisií metánu a odstraňujú sa úniky. 25 rokov. [Prediskutuje sa]

KATEGÓRIA PROJEKTOV B: Sanačné projekty v elektrárňach na fosílne palivá, náhrada fosílnych palív [Presný obsah dodatku II, kategórie projektov A, typu 1 a kategórie projektov B. Upozorňujeme, že prečíslovanie kategórie projektov A, typu 1 by sa malo zohľadniť v článku 6 písm. c) dohody.]

Skopírovať aktuálny obsah dodatku II, kategórie projektov A, typu 1 a kategórie projektov B. Vysvetlivky: Navrhujeme rozdeliť kategóriu projektov A na dve časti, aby sa jasne rozlišovalo medzi projektmi zameranými na zachytávanie, využívanie a ukladanie oxidu uhličitého (CCUS) ako takými (ktoré sa môžu využívať mnohými spôsobmi, a to nielen v odvetví energetiky, ale aj vo výrobe, a ktoré sme presunuli do novej kategórie projektov D) a projektmi zameranými na výrobu elektriny z fosílnych palív (ktoré navrhujeme všetky zaradiť do tejto novej kategórie projektov B). EÚ už predtým poukázala na potrebu aktualizovať súčasné normy uvedené v tomto oddiele, zatiaľ však možno súhlasiť s tým, aby sa táto otázka riešila v neskoršej fáze rokovaní.

KATEGÓRIA PROJEKTOV C: Energetická účinnosť [Presný obsah dodatku II, kategórie projektov C.]

Skopírovať aktuálny obsah dodatku II, kategórie projektov C.

KATEGÓRIA PROJEKTOV D: Zachytávanie, využívanie a ukladanie CO2 [Rozsah pôsobnosti súčasného dodatku II, kategórie projektov A, typu 2. V tejto súvislosti navrhujeme aktualizované normy, ktoré by odrážali skutočnosť, že CCUS je kľúčovou technológiou na zníženie emisií skleníkových plynov v mnohých oblastiach priemyselného použitia, pričom normy by sa nemali zameriavať na mieru zachytávania, ale na účinnosť zachytávania, čo znamená, že projekty CCUS by mali byť oprávnené na stimuly aj vtedy, keď je miera zachytávania nízka. Dôvodom navrhovaných nových noriem je, že únik CO2 môže oslabiť hodnotu CCUS ako možnosti vedúcej k zmierňovaniu zmeny klímy. Monitorovanie by sa preto malo podporiť ustanoveniami v tejto oblasti politiky.]

TYP 1: Projekty CCUS (zachytávanie, využívanie a ukladanie oxidu uhličitého) ako také Výstavba a prevádzka zariadení, ktoré zabezpečujú zachytávanie, využívanie a/alebo ukladanie oxidu uhličitého, vrátane činností priamo súvisiacich s prepravou a infraštruktúrou, ktoré sú nevyhnutné na prevádzku, ako sú vozidlá a lode. Skopírovať aktuálny obsah dodatku II, kategórie projektov A, typu 2. Pri preprave CO2 zo zariadenia, v ktorom je zachytený, na miesto vtlačenia nedochádza k únikom CO2 vo vyššom objeme ako 0,5 % prepravovaného objemu CO2. Ak ide o prepravu a/alebo ukladanie CO2, používajú sa vhodné systémy zisťovania únikov a je zavedený plán monitorovania, pričom pravidelné správy overujú vnútroštátne orgány alebo nezávislá tretia strana. Geologické ukladanie CO2 je v súlade s normou ISO 27914:2017. Skopírovať aktuálny obsah dodatku II, kategórie projektov A, typu 2.

KATEGÓRIA PROJEKTOV E: Uskladňovanie elektriny

TYP 1: Zariadenia na uskladňovanie elektriny Výstavba a prevádzka zariadení na uskladňovanie elektriny a jej vrátenie v podobe elektriny. Zahŕňa to prečerpávacie vodné elektrárne. Uskladňovanie elektriny umožňuje vyšší prienik obnoviteľných zdrojov energie a lepšie riadenie dopytu v sieti. Ak je súčasťou činnosti uskladňovanie chemickej energie, médium uskladňovania (vodík alebo amoniak) spĺňa normy CCSU pre čistú výrobu príslušného výrobku. 25 rokov. [Prediskutuje sa]

TYP 2: Výroba a recyklácia batérií Výroba dobíjateľných batérií, ako aj sád batérií a akumulátorov na prepravu, stacionárne uskladňovanie energie, uskladňovanie energie mimo siete a ďalšie priemyselné využitie. Zahŕňa to výrobu príslušných komponentov (aktívnych materiálov batérie, batériových článkov, plášťov a elektronických komponentov). Recyklácia batérií, ktorým sa skončila životnosť. Batérie predstavujú významný prostriedok umožňujúci uskladňovanie elektriny, ako aj nízkouhlíkovú dopravu. Žiadna norma. Neuvádza sa. 25 rokov. [Prediskutuje sa]

KATEGÓRIA PROJEKTOV F: Prenos a distribúcia nízkouhlíkovej elektriny

TYP 1: Prenos a distribúcia nízkouhlíkovej elektriny Výstavba, rozširovanie a prevádzka zariadení na prepravu nízkouhlíkovej elektriny. Patria sem priame pripojenia k nízkouhlíkovým zdrojom a celým sieťam, kde priemerný faktor sústavy spĺňa normy počas 5-ročného obdobia. To podporuje vyšší prienik nízkouhlíkových zdrojov energie. Nízkouhlíkové zdroje elektriny sa vymedzujú ako obnoviteľné zdroje alebo ako zdroje, v prípade ktorých sú emisie skleníkových plynov z vyrobenej elektriny nižšie ako prahová hodnota 100 gCO2e/kWh meraná na základe životného cyklu. [Ako už bolo uvedené, a ako sa uvádza aj v našom dokumente pre technických expertov účastníkov, sme otvorení diskusii o dodatočných kritériách oprávnenosti.] 25 rokov. [Prediskutuje sa]

KATEGÓRIA PROJEKTOV G: Výroba čistého vodíka, prenos, distribúcia a uskladňovanie vodíka

TYP 1: Výroba čistého vodíka Výstavba a prevádzka zariadení, ktoré vyrábajú vodík environmentálne udržateľným spôsobom, a/alebo zariadení na výrobu vodíka. Udržateľná výroba a využívanie vodíka je príležitosťou na zníženie emisií skleníkových plynov v mnohých odvetviach, najmä v odvetví energetiky, výroby a dopravy. Výroba je v súlade s emisiami skleníkových plynov počas životného cyklu nižšími ako 3 kgCO2e na kg vyrobeného H2. [Normy by sa mali pravidelne preskúmavať. Mohlo by sa to označiť ako súčasť všeobecnej doložky o preskúmaní.] 25 rokov. [Prediskutuje sa]

TYP 2: Vodíkové prepravné siete Výstavba a prevádzka sietí určených na prepravu vodíka alebo iných nízkouhlíkových plynov (t. j. z obnoviteľného zdroja alebo zodpovedajúcich norme na výrobu čistého vodíka). Zmena účelu použitia sietí zemného plynu na 100 % vodík a dodatočná modernizácia sietí zemného plynu, ktorá umožňuje integráciu vodíka a iných nízkouhlíkových plynov (čo znamená zvýšenie zmesi vodíka a iných nízkouhlíkových plynov v systéme). Udržateľná výroba a využívanie vodíka je príležitosťou na zníženie emisií skleníkových plynov v mnohých odvetviach, najmä v odvetví energetiky, výroby a dopravy. K činnosti patrí aj zisťovanie únikov a oprava existujúcich plynovodov a ostatných prvkov sústavy v záujme zníženia únikov metánu. 25 rokov. [Prediskutuje sa]

TYP 3: Uskladňovanie vodíka Výstavba zriadení na uskladňovanie vodíka, premena existujúcich zariadení na podzemné uskladňovanie plynu na zariadenia na uskladňovanie vodíka a prevádzka zariadení na uskladňovanie vodíka. Udržateľná výroba a využívanie vodíka je príležitosťou na zníženie emisií skleníkových plynov v mnohých odvetviach, najmä v odvetví energetiky, výroby a dopravy. V prípade projektov súvisiacich s prevádzkou zariadení by mal vodík uskladnený v zariadení spĺňať normy pre výrobu čistého vodíka uvedené v tomto dodatku. 25 rokov. [Prediskutuje sa]

KATEGÓRIA PROJEKTOV H: Nízkoemisná výroba

TYP 1:

Výroba čistého amoniaku Nízkoemisná výroba bezvodého amoniaku. Podporovať výrobu čistého amoniaku a jeho využívanie, ktoré má potenciál znížiť emisie skleníkových plynov vo viacerých oblastiach. Amoniak sa vyrába z čistého vodíka vyrobeného podľa noriem vymedzených v tomto dodatku alebo sa získava z odpadových vôd. 25 rokov. [Prediskutuje sa]

TYP 2:

Nízkoemisná výroba v odvetviach, v ktorých je znižovanie emisií komplikované (vrátane výroby cementu, železa a ocele, hliníka) Nízkoemisná výroba vrátane kompletných výrobných závodov a ich častí, dodávok zariadení a priamo súvisiacej infraštruktúry a služieb. Stimulovať výrobcov, aby prešli na udržateľné postupy v odvetviach, v ktorých je znižovanie emisií komplikované. EÚ navrhuje, aby tieto činnosti boli oprávnené na základe referenčnej hodnoty pre výrobné zariadenia najvyššej úrovne s nižšími emisiami: Pre cement: a) Šedý cementový slinok so špecifickými emisiami skleníkových plynov nižšími ako 0,722 tCO2e na tonu šedého cementového slinku. b) Cement zo šedého slinku alebo iné hydraulické spojivo so špecifickými emisiami skleníkových plynov z výroby slinku a cementu alebo iného spojiva nižšími ako 0,469 tCO2e na tonu vyrobeného cementu alebo iného spojiva. Pre železo a oceľ: a) Železo a oceľ s emisiami skleníkových plynov zníženými o množstvo emisií priradených k výrobe odpadového plynu, ktoré neprekračujú tieto hodnoty platné pre jednotlivé kroky výrobného procesu: a.horúci kov = 1,331 tCO2e na tonu výrobku; b.spekaná ruda = 0,163 tCO2e na tonu výrobku; c.koks (okrem hnedouhoľného koksu) = 0,144 tCO2e na tonu výrobku; d.liatina = 0,299 tCO2e na tonu výrobku; e.vysokolegovaná oceľ v elektrických oblúkových peciach = 0,266 tCO2e na tonu výrobku; f.uhlíková oceľ v elektrických oblúkových peciach = 0,209 tCO2e na tonu výrobku. b) Oceľ v elektrických oblúkových peciach, v ktorých sa vyrába uhlíková oceľ alebo vysokolegovaná oceľ a v ktorých nie je vstupný objem oceľového šrotu v pomere k vyrobenému výrobku nižší ako 70 % pri výrobe vysokolegovanej ocele a 90 % pri výrobe uhlíkovej ocele. Pre hliník: a) Primárny hliník, ak hospodárska činnosť spĺňa tieto kritériá: a.emisie skleníkových plynov neprekračujú úroveň 1,484 tCO2e na tonu vyrobeného hliníka; b.priemerná uhlíková náročnosť v prípade nepriamych emisií skleníkových plynov neprekračuje úroveň 100 gCO2e/kWh; c) spotreba elektriny vo výrobnom procese nepresahuje 15,5 MWh/t Al. b) Sekundárny hliník. [Normy by sa mali pravidelne preskúmavať. Mohlo by sa to označiť ako súčasť všeobecnej doložky o preskúmaní.] 25 rokov. [Prediskutuje sa]

KATEGÓRIA PROJEKTOV I: Doprava s nulovými a nízkymi emisiami

TYP 1: Doprava s nulovými emisiami a podporná infraštruktúra Vozové parky s nulovými priamymi emisiami vrátane vozidiel pre cestnú, železničnú a vodnú dopravu a súvisiacu infraštruktúru, ktorá je nevyhnutná na prevádzku takýchto vozidiel. Prechod na vozové parky s nulovými a nízkymi priamymi výfukovými emisiami je kľúčom k dosiahnutiu zmiernenia zmeny klímy. Priame výfukové emisie CO2 mobilných prostriedkov sú nulové. Iba v prípade nákladnej dopravy nie sú vozidlá, vlaky, vagóny ani plavidlá určené na prepravu fosílnych palív a infraštruktúra nie je určená na prepravu ani uskladňovanie fosílnych palív. 25 rokov. [Prediskutuje sa]

TYP 2: Nízkoemisná vodná doprava Nízkoemisné plavidlá. Prechod na vozové parky s nulovými a nízkymi priamymi výfukovými emisiami je kľúčom k dosiahnutiu zmiernenia zmeny klímy. Pre vnútrozemskú osobnú vodnú dopravu: Hybridné a dvojpalivové plavidlá získavajú pri bežnej prevádzke aspoň 50 % energie z palív s nulovými priamymi (výfukovými) emisiami CO2 alebo dobíjaním zo siete. Pre vnútrozemskú nákladnú dopravu: Plavidlá majú priame (výfukové) emisie CO2 na tonokilometer vypočítané (alebo odhadované v prípade nových plavidiel) pomocou indexu prevádzkovej energetickej účinnosti (EEOI), ktorý vypracovala Medzinárodná námorná organizácia (IMO), o 50 % nižšie ako priemerná referenčná hodnota emisií CO2 pre ťažké úžitkové vozidlá na základe medzinárodne uznávanej alebo inej uznávanej normy. Pre námornú a pobrežnú nákladnú a osobnú vodnú dopravu, ako aj plavidlá na prevádzku prístavov, pomocné činnosti a špecializované operácie: Hybridné a dvojpalivové plavidlá získavajú pri bežnej prevádzke na mori a v prístavoch aspoň 25 % energie z palív s nulovými priamymi (výfukovými) emisiami CO2 alebo dobíjaním zo siete. Alternatívne, plavidlá dosiahli hodnotu indexu energetickej účinnosti konštrukčného riešenia (ďalej len „EEDI“) Medzinárodnej námornej organizácie o 10 % nižšiu, ako sú požadované príslušné hodnoty EEDI, ak sú tieto plavidlá schopné využívať palivá s nulovými priamymi (výfukovými) emisiami CO2 alebo palivá z obnoviteľných zdrojov. Umožnenie prechodu z cestnej dopravy na vodnú: Ak sa plavidlá využívajú výlučne na prevádzku v rámci pobrežnej a príbrežnej námornej dopravy a sú skonštruované tak, aby umožňovali prechod prepravy nákladu v súčasnosti prepravovaného po zemi na more, postačuje, aby plavidlá mali priame (výfukové) emisie CO2 vypočítané pomocou indexu EEDI Medzinárodnej námornej organizácie, ktoré sú o 50 % nižšie ako hodnota priemerných referenčných emisií CO2 pre ťažké úžitkové vozidlá na základe medzinárodne uznávanej alebo inej uznávanej normy. [Navrhujeme, aby sa tento typ projektov preskúmal v roku 2025. Mohlo by sa to označiť ako súčasť všeobecnej doložky o preskúmaní.] 25 rokov. [Prediskutuje sa]

TYP 3: Dodatočná modernizácia a úpravy vo vodnej doprave Dodatočná modernizácia a úprava plavidiel s cieľom znížiť emisie. Prechod na vozové parky s nulovými a nízkymi priamymi výfukovými emisiami je kľúčom k dosiahnutiu zmiernenia zmeny klímy. Spotreba paliva plavidla vyjadrená v litroch paliva na tonokilometer sa zníži najmenej o 10 %, čo je jasne preukázané porovnávacím výpočtom. Dodatočne modernizované plavidlá nie sú určené na prepravu fosílnych palív. [Navrhujeme, aby sa tento typ projektov preskúmal v roku 2025. Mohlo by sa to označiť ako súčasť všeobecnej doložky o preskúmaní.] 25 rokov. [Prediskutuje sa]